**ОБЩИНСКА ИЗБИРАТЕЛНА КОМИСИЯ - НЕДЕЛИНО**

**Гр. Неделино, ул. „Александър Стамболийски“ № 104**

**Email:** [**oik2118@cik.bg**](mailto:oik2118@cik.bg)**, тел: 03072/92 36**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ПРОТОКОЛ  
№ 18**

**НЕДЕЛИНО, 11.10.2019 г.**

Днес, 11.10.2019г. в 17:00 часа се проведе редовно заседание на ОИК- Неделино, община Неделино област Смолян, ул. „Александър Стамболийски“ № 104, ет.1, информационен център

На заседанието присъстват 13 членове:

ПРЕДСЕДАТЕЛ: Румен Асенов Чафадаров

ЗАМ.- ПРЕДСЕДАТЕЛ: Сийка Миткова Какалашева

ЗАМ.- ПРЕДСЕДАТЕЛ: Илияна Любенова Дуганова

СЕКРЕТАР: Захаринка Младенова Петрова

ЧЛЕНОВЕ: Анастасия Стойкова Личева

Илияна Борисова Данчилова

Илиян Елтимиров Хаджиев

Диляна Любенова Войводова

Наталия Младенова Дюлева

Лазар Младенов Бабачев

Альоша Младенов Личев

Антоанета Атанасова Джамбазова

Ивет Младенова Дуганова

Председателят на ОИК Неделино поради постъпил сигнал от ЦИК свика извънредно заседание при следния дневен ред:

1. Одобряване на предпечатните образци на протоколите по видове избори
2. Формиране и утвърждаване на подвижна избирателна секция
3. Организация относно обучение на СИК
4. Други.

**По точка първа:**

ОТНОСНО: Одобряване на предпечатните образци на протоколите за отчитане на резултатите от гласуването на СИК/ПСИК и ОИК в община Неделино, в изборите за общински съветници и за кметове на 27.10.2019г.

Във връзка с постъпило писмо от ЦИК с вх.№ 50 от 10.10.2019г, относно одобряване на предпечатни образци на протоколи за изборите на 27.10.2019г. и на основание на чл.87,ал.1, т.1 от ИК във връзка с Решение № 993 – МИ/07.09.2019г. на ЦИК, ОИК Неделино,

**РЕШИ:**

Одобряваобразци на протоколите за отчитане на резултатите от гласуването на СИК/ПСИК и ОИК в община Неделино, в изборите за общински съветници и за кметове на 27.10.2019г., както следва:

1. Протоколи за отчитане на резултатите от гласуването на СИК/ПСИК и ОИК за избор на общински съветници в изборен район № 2118 – Неделино, при произвеждането на изборите на общински съветници и кметове, насрочени за 27 октомври 2019г.
2. Протоколи за отчитане на резултатите от гласуването на СИК/ПСИК и ОИК за избор на кмет на община Неделино в изборен район № 2118 – Неделино, при произвеждането на изборите на общински съветници и кметове, насрочени за 27 октомври 2019г.
3. Протоколи за отчитане на резултатите от гласуването на СИК/ПСИК и ОИК за избор на кмет на кметство – с.Средец, община Неделино, при произвеждането на изборите на общински съветници и кметове, насрочени за 27 октомври 2019г.

Одобрените и разпечатани предпечатни образци на протоколи за отчитане на резултатите представляват неразделна част от протокола от заседанието на ОИК.

Приложенията не се обявяват.

Решението подлежи на обжалване пред Централна избирателна комисия, чрез общинската избирателна комисия в тридневен срок от обявяването му.

Настоящото решение е прието по протокол № 18 от 11.10.2019г. от заседание на ОИК Неделино.

Гласували както следва:

ЗА предложението: 13 членове

ПРОТИВ: 0

**По точка втора:**

ОТНОСНО: Формиране и утвърждаване на единния номер на подвижната избирателна секция за изборите за общински съветници и за кметове на 27 октомври 2019 г. в община Неделино.

Със Заповед №376/07.10.2019г. на временно изпълняващ длъжността кмета на Община Неделино, е образувана подвижна избирателна секция на територията на Община Неделино за произвеждане на изборите за общински съветници и за кметове на 27 октомври 2019 г. Утвърдена е и номерацията, обхвата и адреса на същата.

Съгласно Решение №935–МИ от 02.09.2019г. на ЦИК, и на основание чл.87, ал.1, т.7, чл.8, ал.8 от ИК, ОИК Неделино

**Р Е Ш И:**

ФОРМИРА и УТВЪРЖДАВА единен номер на подвижна избирателна секция (ПСИК) в произвеждането на изборите за общински съветници и за кметове на 27 октомври 2019 г. в Община Неделино, както следва:

|  |  |  |
| --- | --- | --- |
| **№ на секцията** | **Населено място** | **Адрес на секцията** |
| 211800023 | Територията на община Неделино | Гр.Неделино, ул. „Напредък“ № 69/сградата на туристически информационен център/ |

Настоящото решение може да се бъде оспорвано в тридневен срок от обявяването му  пред Централната избирателна комисия.

Настоящото решение е прието по протокол № 18 от 11.10.2019г. от заседание на ОИК Неделино.

Гласували както следва:

ЗА предложението: 13 членове

ПРОТИВ: 0

**По точка трета:**

ОТНОСНО: Организиране и провеждане на обучение на лицата от секционните избирателни комисии (СИК) и (ПСИК) в община Неделино, при произвеждане на изборите за общински съветници и за кметове на 27 октомври 2019г.

Във връзка с приемане на Методически указания с решение №1281-МИ от 03.10.2019г. на Централната избирателна комисия по прилагане на Изборния кодекс от секционните избирателни комисии и ПСИК в изборите за общински съветници и за кметове, насрочени на 27 октомври 2019 година, на основание чл. 87, ал. 1, т.1 и т.4 от Изборния кодекс, Общинска избирателна комисия – Неделино.

**РЕШИ:**

І. Определя следните членове на ОИК за провеждане на обучението на лицата в СИК и ПСИК :

1. Румен Чафадаров – председател ОИК.

2. Илияна Дуганова – зам.председател ОИК.

3. Ивет Дуганова – член ОИК.

ІІ. Утвърждава програма за обучение на СИК и ПСИК на територията на община Неделино, съгласно приложение № 1 към настоящето решение.

ІІІ. Определя дата, час и място за провеждане на обучението, както следва:

1. Дата на обучението: 23.10.2019г.
2. Начален час на обучението: 10:00 часа.
3. Място на обучението: залата на НЧ”Светлина”.

На основание чл.87, ал.2 от ИК решението да се обяви незабавно чрез поставяне на общодостъпно място в сградата на информационното табло на ОИК Неделино, намиращо се на входа на община Неделино и да бъде публикувано на интернет страницата на ОИК Неделино - https://oik2118.cik.bg/

Настоящото решение е прието по протокол № 18 от 11.10.2019г. от заседание на ОИК Неделино.

Гласували както следва:

ЗА предложението: 13 членове

ПРОТИВ: 0

**По точка четвърта:**

Други – няма постъпили предложения

След изчерпване на точките по дневния ред ОИК Неделино приключи своето заседание в 17:30 часа.

Председател: …………………

Румен Асенов Чафадаров

Секретар: ……………………..

Захаринка Младенова Петрова